Diari Oficial de la Generalitat Valenciana


Sumari del DOGV 6947, del 21-01-2013 (2013/307)

Notificació del laude emés per la Junta Arbitral de Transports d'Alacant. Expedient número 070/12-A.
----------------------------------------------------------------------------------------------------

### Dades del document

Número de DOGV
:   6947

Data del DOGV
:   21-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/307


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 070/12-A. [2013/307]  
Ramón Escrig Moreno, president de la Junta Arbitral de Transports d'Alacant, manifesta que d'acord amb els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Bepari, SL, que s'ha dictat un laude en l'expedient referenciat i com que no és possible notificar-lo per parador desconegut, ignorat o absència, es fa a través de la present publicació, perquè tinga efectes legals. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Antonio Gabaldón Giménez, Miguel García Navaro, que justifica la seua absència. Secretària-vocal: Carolina Casal Asensio. Parts. Reclamant: Gefco España, SA, representada per Antonio Molina Martínez. Reclamat: Bepari, SL, que no compareix a l'acte de vista.  
Alacant, 29 de novembre de 2012, a les 11.15 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 070/12-A, es procedix a la celebració de la vista oral respecte a la reclamació següent: impagament de ports. Incompareixença del demandat.   
Iniciada la vista oral pel president es comprova la identitat de la part compareixent i la qualitat amb què intervé.   
Es ret compte que, davant de la la reiterada impossibilitat de citació i notificació realitzada a través del servici de correus, se'n va fer la publicació en el DOCV núm. 6911, de data 27 de novembre de 2012.  
Concedida la paraula a la reclamant deixa basada la seua reclamació en els antecedents de fet següents:  
1. Ratificant-se en tots els motius de la seua demanda manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports, segons queden ben acreditats juntament amb les factures adjuntes a la demanda. Acabats els ports, sense cap inconvenient, es van presentar al cobrament la factura núm. 8549A20645, de 31 de gener de 2012, per import de 516,93 euros, la núm. 5351V54507, de 29 de febrer de 2012, per import de 3.162,13 euros i la núm. 4494F76530, de 31.03.12 per import de 223,53 euros.   
Realitzades diverses gestions de cobrament sense haver-ho aconseguit, és pel que s'interposa demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat de 3.902,59 euros.  
S'apliquen els fonaments jurídics següents:  
1. La competència territorial de la Junta, de la qual no s'al·lega res, la determina l'article 1 del CMR i els articles 6 i 7.2 del Reglament de la LOTT (RD 1211/1990). La clàusula V.1 del Conveni Europeu sobre Arbitratge Comercial Internacional, fet a Ginebra el 21 d'abril de 1961, diu: "la part que pretenga promoure una excepció o declinatòria per incompetència del tribunal arbitral, quan es tracte d'excepcions basades en fets d'inexistència, nul·litat o caducitat d'acord o compromís arbitral, ha de fer-ho durant el procediment arbitral i no després del moment de presentar les seues al·legacions sobre el fons o substància de la controvèrsia...". El punt 2 afig: "Aquelles excepcions contra la competència del tribunal arbitral al·ludides en el precepte del paràgraf 1r que no hagueren sigut promogudes dins dels terminis fixats en el dit paràgraf, no podran ser-ho durant el curs ulterior del procediment arbitral...".  
  
En este sentit, a esta junta arbitral no li consta que en cap moment del procediment, havent sigut notificat en temps i forma segons es constata amb la firma de recepció de la notificació i trasllat de la demanda objecte d'este litigi, que la demandada haja fet cap al·legació que qüestione l'existència de conveni arbitral o impossibilitat d'intervenció d'este tribunal, per la qual cosa s'entén que pot entrar en el fons de l'assumpte perquè ho permeten les lleis d'arbitratge de la nostra legislació segons s'assenyala.  
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, que diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i cap de les parts intervinents en el contracte haja manifestat expressament a l'altra la voluntat en contra abans del moment en què s'inicie o hauria d'haver-se iniciat la realització del servici o activitat contractat".  
3. Per tractar-se d'un transport internacional la normativa aplicable és el Conveni de 19 de maig de 1956 a què es va adherir Espanya per Instrument del 12 de setembre de 1973 (Ministeri d'Assumptes Exteriors, BOE núm. 109, de 7 de maig de 1974). Contracte de Transport Internacional de mercaderies per carretera (CMR), modificat pel Protocol de 5 de juliol de 1978 a què es va adherir Espanya per Instrument de 23 de setembre de 1982 (Direcció de l'Estat) publicat en el BOE núm. 203, de 18 de desembre de 1982, que establix per a qüestions de competència allò que s'ha regulat en l'article 31.1 a). No obstant i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats, per la qual cosa supletòriament s'apliquen el Codi de Comerç, la LOTT i el seu Reglament i la resta de normes d'aplicació general.  
4. No hi ha motiu fundat en dret que mantinga que l'actuació de les juntes arbitrals de transports hagen de circumscriure's només a les controvèrsies nascudes com a conseqüència del transport de caràcter intern. En este sentit no hi ha més que considerar d'aplicació el que establix l'article 33 del CMR que diu «El contracte de transport pot contindre una clàusula que atribuïsca competència a un tribunal arbitral, a condició que esta clàusula preveja que eixe tribunal arbitral aplicarà este conveni».   
A més a més, l'article 31 del CMR fa una remissió a la jurisdicció dels Estats per a la resolució dels litigis a què puga donar lloc el transport que regula el CMR, la qual cosa en este cas fa plenament aplicable el sotmetiment a la Junta Arbitral de Transports d'Alacant que expressament es consigna en els respectius CMR.   
5. De les manifestacions realitzades en vista es deduïx que, efectivament, els ports que són reclamats en esta demanda i la factura dels quals consta adjunta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:  
Estimar la demanda interposada per Gefco España, SA, representada per Antonio Molina Martínez, contra Bepari, SL, ja que dels fets relatats, documents probatoris i declaracions efectuades s'establix, que havent-se realitzat els transports reclamats dins de les condicions contractuals convingudes n'ha de ser abonat l'import.   
Per tot això Bepari, SL, ha d'abonar a Gefco España, SA, la quantitat de tres mil nou-cents dos euros amb cinquanta-nou cèntims (3.902,59 euros).  
Contra este laude pot exercir-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de tot això anterior, dins dels deu dies següents al de la notificació del laude pot sol·licitar-se'n a esta junta arbitral la correcció, aclariment o complement, d'acord amb l'article 39 de la Llei d'Arbitratge.  
Transcorreguts vint dies des de la notificació d'este laude a les parts, pot instar-se'n l'execució forçosa davant del Jutjat de Primera Instància d'Alacant segons que establixen els articles 44 i 45 de la Llei 60/2003, de 23 de desembre, d'Arbitratge, i el 548 de la Llei 1/2000, de 7 de gener, d'Enjudiciament Civil.»  
Els terminis de recursos continguts en el laude transcrit es compten des de l'endemà del dia de publicació del present edicte en el Diari Oficial de la Comunitat Valenciana.  
  
Alacant, 18 de desembre de 2012.- El president de la Junta Arbitral de Transports d'Alacant: Ramón Escrig Moreno.